Jordskjelvet i Wenchuan 2008

Jordskjelvet i Wenchuan (kinesisk: 汶川大地震; pinyin: Wènchuān dà dìzhèn) er et jordskjelv som rammet fylket Wenchuan og store omliggende områder i den nordlige del av provinsen Sìchuān i Kina klokken 14:28:04 lokal tid (06:28:04 GMT) den 12. mai 2008. Jordskjelvet hadde en momentmagnitude på 7,8 ifølge målinger fra «State Seismological Bureau of China» og United States Geological Survey. 
Jordskjelvet ble følt så langt borte som Beijing og Shanghai, der kontorbygninger svaiet på grunn av skjelvet,
 og Vietnams hovedstad Hanoi. 
Den nærmeste millionbyen ved skjelvets episenter er Chengdu, men det ligger en rekke mindre byer enda nærmere.
Dette var det dødeligste jordskjelvet som har rammet Kina siden Jordskjelvet i Tangshan, som tok livet av rundt 240 000 mennesker. Dette skjelvet fant sted i det tett befolkede området øst for Beijing i provinsen Hebei i 1976. 
Også Sichuan har en meget høy befolkning, på ca. 90 millioner, men de fjellområdene der hovedskjelvet og de sterkeste etterskjelvene fant sted, er noe unna de tettest befolkede områder i provinsen. Statsrådet i Kina erklærte tredagers landesorg for jordskjelvofrene fra 19. mai 2008 med sirener etterfulgt av tre minutters stillhet.  OL-komiteen i Ningbo for Fakkelstafetten til sommer-OL 2008 erklærte at stafetten vil opphøre i disse tre dagene.


== Betegnelse ==
Vestlige nyhetsmedier, som begynte å rapportere nesten umiddelbart etter at rystningene ble kjent, har stort sett betegnet jordskjelvet som Jordskjelvet i Sichuan. Det er imidlertid relativt ofte store jordskjelv i denne provinsen. Noen ganger er det blitt omtalt som Jordskjelvet i Østre Sichuan. I Kina kalles det Jordskjelvet i Wenchuan.  


== Detaljer ==


=== Episenter ===
Episenteret ble lokalisert til koordinatene 31.084°N, 103.267°E, i fylket Wenchuan i Det autonome prefektur Ngawa for tibetanerne og qiangfolket, 90 km nordvest for Chengdu i provinsen Sichuan i Kina. Det største skjelvet så langt kom klokken 14:28:04 lokal tid (06:28:04 am GMT) mandag 12. mai 2008. 
Tidlige meldinger på jordskjelvets styrke varierte fra 7.6 til 8.0. Mer enn 12 sterke etterskjelv i størrelsen 4.0 til 6.0 ble også rapportert innen seks timer av hovedskjelvet. 
Kontorister i Chengdu meldte om en «kontinuerlig risting i omtrent to eller tre minutter», og mange mennesker rømte utendørs for å være i sikkerhet.


=== Tektonikk ===
Jordskjelvet var ifølge USGS forårsaket av en nordøstlig reversforkastning eller thrust fault på den nordvestlige grensen til Sichuanbassenget. Episenter tyder på bevegelse i Longmenshanforkastningen eller en tektonisk relatert forkastning. Jordskjelvet ble utløst av tektonsk stress ved kollisjon av to kontinentalskorper fra det høye Tibetplatået i vest mot sterke plater under Sichuanbassenget og sørøstlige Kina.


== Skader ==

Alle motorveiene som går til Wenchuan ble skadet, noe som medførte forsinkelser og problemer for redningsmannskapene som strømmet til. Mer enn 2300 basestasjoner til China Mobile gikk offline på grunn av skjelvet, mens Unicom sitt nettverk i området kollapset fullstendig. Flere kraftverk og transformatorstasjoner i det berørte området er helt eller delvis ute av funksjon.Ifølge en geofysiker hos United States Geological Survey er jordskjelv av denne styrken «svært farlige» og kan medføre store skader. Jordskjelvet skal ha ført til 45 drepte og over 600 skadede i byen Chengdu. I Chongqing, ble 5 studenter meldt drept, 20 ble begravet og mere enn 100 skadet da en skolebygning kollapset. Regjeringen i Abazhou meldte at 39 mennesker var drept og 5 savnet.
I byen Mianyang, skal en person ha blitt drept av et vanntårn som kollapset. Xinhua meldte at mere enn 50 studenter var bekreftet omkommet og så mange som 900 var begravet da Juyuan highschool-bygningen kollapset i byen Dujiangyan, byen som var nærmest til episenteret. Et sykehus i Dujiangyan ble også lagt fullstendig i ruiner som følge av skjelvet. To kraftstasjoner og én kjemikaliefabrikk i byfylket Shifang raste også sammen, og en frykter at flere hundre mennesker er fanget i disse byggene.


== Reaksjoner ==
Kinas statsminister Wen Jiabao kaller jordskjelvet for en «katastrofe» og mante til ro, han reiste også til området for å ta styringen av hjelpearbeidet. Kinas president Hu Jintao beordret en omfattende hjelpeoperasjon, og mer enn 5000 kinesiske soldater og hjelpearbeidere ble sendt til området.Den amerikanske president kom med kondolanser til de som ble rammet av jordskjelvet, og tilbød amerikansk hjelp. Andre land som Japan, Taiwan, Russland og Tyskland tilbydde alle hjelp til redningsarbeidet i Kina.


== Minoritetsgruppe rammet ==

To tredjedeler av Qiang-folket, en av Kinas 55 nasjonale minoriteter, bor enten i Wenchuan, i det fylket der episenteret var, eller i tre omliggende/nærliggende fylker. Dette folket på drøyt 200 000 medlemmer er dermed blitt relativt sett sterkere berørt enn noen annen folkegruppe.


== Se også ==
Liste over jordskjelv
Sìchuān


== Referanser ==


== Eksterne lenker ==
(en) 2008 Sichuan earthquake – kategori av bilder, video eller lyd på Commons 
(en) USGS Earthquake Hazards Program report
(en) Regular earthquake updates in English
(en) BBC NEWS Video, Quake hits western China (film)
(en) BBC NEWS: In pictures: China earthquake (bilder)
(en) BBC NEWS: In pictures: China rescue work (bilder)
(en) YouTube Video, China Earthquake 7.8R, 5/12/2008 early official news (film)
(en) YouTube Video, 5/12/08 China Sichuan Earthquake (film)
(en) YouTube Video, Earthquake aftermath! see the destruction! (film)